Temır

Temır (kaz. Темір) on kaupunki Aqtöben alueen Temırin piirissä Kazakstanissa. Se sijaitsee Jemin sivujoen Temırin varrella 50 kilometriä piirin keskuksesta Şūbarqūdyqista itään. Kahdenkymmenen kilometrin päässä on Temırin rautatieasema. Kaupungissa oli 2 141 asukasta vuonna 2025. Temır on perustettu vuonna 1879, kun Emban vartioasema siirrettin Jemjoelta Temirjoelle. Se oli Uralskin alueeseen kuuluneen kihlakunnan keskus, jossa oli vuonna 1897 runsaat 600 asukasta. Kihlakunnan 95 000 asukasta olivat lähes kaikki paimentolaisuutta harjoittaneita kazakkeja. 1900-luvun alussa Temirissä järjestettiin kahdesti vuodessa kuuluisat markkinat. Temır sai kaupunginoikeudet uudestaan vuonna 1928. Se oli piirikeskus vuoteen 1972, jolloin kaupungissa oli lähes 5 000 asukasta. Tärkein työnantaja oli meijeri, joka suljettiin 2010-luvun alussa. 2020-luvun vaihteessa alettiin keskustella Temırin statuksen muuttamisesta kyläksi, mikä helpottaisi muun muassa työntekijöiden saamista paikalliselle poliklinikalle ja kouluun. Lähteet